stanford-oval/wikipedia huggingface dataset:
Mario Kart: Super Circuit

| Mario Kart: Super Circuit |
| --- | --- |

Kehittäjä:  Intelligent Systems
Julkaisija:  Nintendo
Jakelija:  Nintendo eShop
Tuottaja:  Shigeru Miyamoto ja Kenji Miki
Pelisarja:  Mario Kart
Julkaistu:  JP  21. heinäkuuta 2001 NA 27. elokuuta 2001EU 14. syyskuuta 2001
Lajityyppi:  ajopeli
Pelimuoto:  yksinpeli, moninpeli
Ikäluokitus:  CERO: A (kaikenikäisille)  ESRB: Kaikenikäisille  USK 0 
Alusta:  Game Boy Advance
Jakelumuoto:  GBA-kasetti
Lisää peliartikkeleitaVideopelien teemasivulla
Infobox OK  : 
Mario Kart: Super Circuit on Nintendon kehittämä ja alun perin vuonna 2001 Game Boy Advance -pelikonsolille julkaisema ajopeli. Se on ensimmäinen käsikonsolille julkaistu Mario Kart -pelisarjan osa. Pelissä on ratoja Super Mario Kartista ja pelimekaniikassa on piirteitä Mario Kart 64:stä.
Yksinpeli

Kuten edeltäjänsäkin, Super Circuit on kevytmielinen kilpa-ajopeli. Siinä pelaaja pelaa seitsemää kilpailijaa vastaan, jotka kaikki ovat tuttuja Nintendon Mario-sarjasta. Pelissä ajetaan pienillä karting-autoilla ympäri Mario-pelien innoittamaa maailmaa. Ympäri ratoja on ripoteltu sekä värikkäitä kuutioita että kolikoita. Kuutioista pelaaja saa ajoa helpottavia esineitä ja kolikoita keräämällä ajoneuvon huippunopeus kasvaa.
Yksinpeli > Mario GP-moodi

Mario GP on pelin päämoodi, jossa pelaaja ajaa ”Grand Prix” -sarjan kilpailuissa, cupeissa, seitsemää tietokoneen ohjaamaa kilpailijaa vastaan. Jokainen cup sisältää neljä kolmikierroksista kilpailua ja jokaista cupia voi pelata vaihtoehtoisesti joko 50 cc-, 100 cc- tai 150 cc-vaihtoehdoilla. Pelin vaikeusasteet on näin esitetty moottorin kuutioina. Mitä suurempi kuutiomäärä, sitä nopeampi ajoneuvo ja suurempi vaikeusaste pelissä on.
Yksinpeli > Super Circuit

Jokaisen kilpailijan sijoitus maaliin saapuessa määrää myös pisteiden määrän (yhdeksän pistettä ensimmäisestä sijasta, kuusi toisesta, kolme kolmannesta, yksi neljännestä ja ei yhtään pistettä alhaisemmasta sijasta) ja eniten pisteitä kerännyt pelaaja voittaa. Pelaajan on myös oltava kullakin radalla vähintään neljäs päästäkseen seuraavalle radalle tai rata pitää aloittaa alusta. Pelaaja voi myös halutessaan aloittaa minkä tahansa radan alusta, riippuen elämien määrästä. Kussakin cupissa on aluksi kolme elämää ja  jos ne loppuvat kesken kilpailun, pelaaja häviää ja peli loppuu.
Cupin lopussa kilpailijat palkitaan pokaaleilla (pronssi,hopea tai kulta, riippuen sijoituksesta) ja  pelaaja arvioidaan kilpa-ajosta suoriutumisen perusteella (E, D, C, B, A, yksi tähti, kaksi tähteä, kolme tähteä). E on huonoin ja kolme tähteä paras arvio. Arvioon vaikuttavat kerättyjen kolikoiden määrä, sijoitus kullakin radalla ja kierrosaikojen nopeus.
Yksinpeli > Extra

Super Mario Kartin cupit ja radat esiintyvät Super Circuitissa nimellä ”Extra Cups”. Extra Cupeihin pääseminen vaatii pelaajalta Special Cupin avaamisen ja kultaisen pokaalin voittamisen kyseisestä cupista. Sitten pelaajan täytyy läpäistä jokainen cup uudelleen, voittaa kustakin kultapokaali ja kerätä cupista vähintään 100 kolikkoa.
Extra Cupissa jokainen rata sisältää kolmen kierroksen sijasta viisi kierrosta. Myös ratojen järjestely on muuttunut cupien määrään nähden sopivaksi. Super Mario Kartissa oli neljä cupia ja kussakin viisi rataa; Extra Cupissa on viisi cupia ja kussakin neljä rataa.
Lukittuja ratoja (Special ja Extra Cupit) voi pelata vain nopeudella jolla ne avattiin. Esimerkiksi kultaisen pokaalin saavuttaminen jokaisessa neljässä cupissa 50 cc-nopeudella avaa Special Cupin 50 cc-nopeudelle, muttei 100 cc- tai 150 cc-nopeuksille. Extra-cupien pelaaminen Time Trial-moodissa edellyttää niiden avaamisen 150 cc-nopeudella.
SNES-ratoihin on tehty myös muutamia muutoksia, kuten se että suurin osa riskitekijöistä on poistettu. Esimerkiksi Rainbow Roadilla ei ole enää Thwompeja. Myös ratojen taustat on uusittu Super Circuit-ratojen kaltaisiksi. Myös jotkut alueet ja oikoreitit SNES-radoilla ovat Super Circuitia pelatessa luokseenpääsemättömiä.
Yksinpeli > Time Trial

Time Trial-moodissa jokaista Mario GP-moodin 150 cc-nopeudella avattua rataa voi pelata yksin, ainoastaan sillä muutoksella, että radoilla ei ole lainkaan kolikoita tai esinekuutioita. Pelaaja aloittaa radan varusteinaan kolme vauhtia antavaa sientä. Normaaleissa cupeissa kullakin radalla täytyy ajaa kolme kierrosta, Extra-cupeissa viisi kierrosta. Ratojen parhaat kierrosajat ja kierrosten yhteisajat tallentuvat pelin muistiin. Jokaiselle radalle on asetettu valmiiksi tietty ennätysaika, joka pelaajan on voitettava päästäkseen listan kärkeen. Pelaaja voi myös tallentaa pelin muistiin etenemisensä kullakin radalla. Eteneminen näytetään radalla ”Aaveautona”. Aaveautot voi myös halutessaan panna pois päältä.
Aaveautoja voi olla pelin muistiin tallennettuina korkeintaan kymmenen kappaletta. Niiden etenemistä radalla voi katsella Replay-moodissa tai niitä vastaan voi ajaa kilpaa. Tämä voi olla hyödyllistä jos pelaaja on aikeissa parantaa nopeinta aikaansa radalla.
Yksinpeli > Quick Run

Tässä moodissa pelaaja voi valita minkä tahansa avatun radan haluamastaan cupista valitsemallaan nopeudella, ja kilpailla seitsemää kilpailijaa vastaan kuten Mario GP-moodissa. Pelaaja saa itse valita kierrosten lukumäärän (kolme tai viisi), ja sen, onko radalla kolikoita tai esinekuutioita.
Moninpeli > Mario GP-moodi

Korkeintaan kaksi pelaajaa voivat kilpailla tässä moodissa. Moodi on muuten täsmälleen samanlainen kuin yksinpelattava Mario GP, sillä erolla, että tässä on kaksi ihmispelaajaa ja kuusi tietokoneen ohjaamaa kilpailijaa.
Moninpeli > VS-moodi

Vastaava kuin yksinpelattava Quick Run-moodi, sillä erolla että tässä moodissa on kaksi-neljä ihmispelaajaa eikä yhtäkään tietokoneen ohjaamaa kilpailijaa.
Moninpeli > Battle-moodi

Kamppailu-moodissa kaksi-neljä pelaajaa on sijoitettu erikoisesti suunnitelluille alueille, joille on sijoitettu esinekuutioita. Kullakin pelaajalla on kolme ilmapalloa kiinnitettyinä kart-autoihinsa ja joka kerta kun pelaaja saa osuman (joko esineestä tai päin ajavasta kilpailijasta) hän menettää yhden ilmapallon. Mikäli joku pelaajista menettää kaikki ilmapallonsa, hän häviää pelin. Viimeinen ilmapallon omaava pelaaja voittaa.
Moninpeli > Aaveiden vaihto

Korkeintaan kaksi pelaajan aaveautotallennuksista voidaan kopioida toiselle pelaajalle ja toinen pelaaja voi sitä vastoin vastaanottaa saman verran tallennuksia. Niitä vastaan voi sen jälkeen kilpailla tai niiden etenemistä voi seurata Replay-moodissa, samaan tapaan kuin omia aaveautotallennuksiaan. Tämä voi olla hyödyllistä mikäli halutaan saada parempi ajan kuin kaveri on saanut tai jos halutaan esitellä omia ajotaitoja.
Pelin hahmot

Pelissä on kahdeksan pelattavaa hahmoa, jotka kaikki ovat tuttuja Nintendon Mario-sarjasta.
Mario
Luigi
Prinsessa Peach
Yoshi
Wario
Bowser
Donkey Kong
Toad
Pelissä on lisäksi eri värisiä Yosheja, joilla voi pelata ainoastaan yhden pelikasetin moninpelissä (samaan tapaan kuin Shy Guyt Mario Kart DS:ssä).
Esineet

Erilaisia esineitä on ripoteltu ympäri ratoja Mario GP:ssä, Quick Runissa, Battle-moodissa sekä VS-moodissa. Kuten edellisissäkin Mario Kart-sarjan peleissä, esineet ovat tuttuja Mario-pelien universumista. Kaikki alkuperäisen Super Mario Kartin esineet (pois luettuna sulka) ovat myös tässä pelissä.
Kuten Mario Kart 64:ssä, suurinta osaa hyökkäykseen tarkoitetuista esineistä voi pitää pelaajan takana suojana ennen käyttämistä.
Vastaanotto

Mario Kart: Super Circuit sai todella hyvän vastaanoton lehdistöltä ja pelikansalta. Ihmiset, jotka olivat turhautuneet Nintendon menettelytapaan tehdä vanhojen pelien uudelleenvedoksia GBA:lle, yllättyivät iloisesti, että Nintendo ei ainoastaan julkaissut täysin uutta Mario Kartia, vaan myös suurin osa alkuperäisen Super Mario Kartin radoista oli sisällytetty peliin, sen sijaan että olisi julkaistu vain suora käännös. Super Circuit on vieläkin yksi suosituimmista GBA-peleistä.
Aiheesta muualla

Mario Kart: Super Circuit (Arkistoitu – Internet Archive) MobyGames-sivustolla (englanniksi).
Mario Kart: Super Circuit Nintendo Suomen kotisivuilla.
Mario-pelit
| --- | --- |
Tasohyppelyt:   Donkey Kong  Mario Bros.  Super Mario Bros.  Super Mario Bros.: The Lost Levels (SMB2J)  Super Mario Bros. 2  Super Mario Land  Super Mario Bros. 3  Super Mario World  Super Mario Land 2  Super Mario 64  Super Mario Sunshine  Super Princess Peach  New Super Mario Bros.  Super Mario Galaxy  New Super Mario Bros. Wii  Super Mario Galaxy 2  Super Mario 3D Land  New Super Mario Bros. 2  New Super Mario Bros. U  Super Mario 3D World  Super Mario Odyssey 
Roolipelit:   Super Mario RPG  Mario & Luigi: Superstar Saga  Mario & Luigi: Partners in Time  Mario & Luigi: Bowser’s Inside Story  Mario & Luigi: Dream Team Bros.  Mario & Luigi: Paper Jam Bros. 
Paper Mario:   Paper Mario  Paper Mario: The Thousand-Year Door  Super Paper Mario  Paper Mario: Sticker Star  Paper Mario: Color Splash  Paper Mario: The Origami King 
Spinoff-pelit:   Mario Kart -pelisarja  Mario Party -pelisarja  Mario Golf -pelisarja  Mario Tennis -pelisarja  Luigi's Mansion  Mario Superstar Baseball  Mario Smash Football  Mario Strikers: Charged Football  Dance Dance Revolution Mario Mix  Super Mario Ball  Dr. Mario -pelisarja  Wrecking Crew  Wrecking Crew 98  Mario Slam Basketball  Mario Sports Mix  Mario & Sonic at the Olympic Games  Mario & Sonic at the Olympic Winter Games  Mario & Sonic at the London 2012 Olympic Games  Boom Street  Luigi’s Mansion 2  Mario & Sonic at the Sochi 2014 Olympic Winter Games  Mario & Sonic at the Rio 2016 Olympic Games  Mario & Sonic at the Tokyo 2020 Olympic Games 
Uudelleenjulkaisut:   Super Mario All-Stars  Super Mario Bros. DX  Super Mario Advance  Super Mario Advance 2  Super Mario Advance 4  Super Mario 64 DS 
Ajopelit:   Super Mario Kart  Mario Kart 64  Mario Kart: Super Circuit  Mario Kart: Double Dash!!  Mario Kart DS  Mario Kart Wii  Mario Kart 7  Mario Kart 8  Mario Kart 8 Deluxe 
Yoshi-pelit:   Super Mario World 2  Super Mario Advance 3  Yoshi’s Story  Yoshi’s Island DS  Yoshi’s Universal Gravitation  Yoshi Touch & Go  Yoshi’s New Island  Yoshi’s Woolly World  Yoshi’s Crafted World 
Muut pelit:   Hotel Mario  Marios FUNdamentals  Mario Is Missing!  Mario Teaches Typing  Mario's Time Machine  Super Mario: Blue Twilight DX  Super Mario's Wacky Worlds  Captain Toad: Treasure Tracker  Super Mario Maker  Super Mario Maker 2 
Kuva yksinpelin Mario GP-moodista.
Kuva moninpelin Battle-moodista.
China Development Bank

China Development Bank (lyh. CDB), myös Kiinan kehityspankki (kiin.: 国家开发银行; pinyin: Guójiā kāifā yínháng), on Kiinan valtion omistama luottolaitos, joka tarjoaa keskipitkän ja pitkän aikavälin rahoitusta. Vuonna 1994 perustettu China Development Bank toteuttaa valtion asettamia sosiaalis-taloudellisia tavoitteita ja suuntaviivoja. China Development Bank on keskeinen työkalu Kiinan infrastruktuurin, perusteollisuuden ja kärkihankkeiden rahoittamisessa.
CDB on esimerkiksi rahoittanut Kolmen rotkon padon rakentamista, Peking-Kowloon-rautatien rakentamista, maanlaajuisia vesi- ja maakaasunsiirtohankkeita, kansallisen öljyreservin, Pekingin olympialaisten kisapaikkaa, Shanghain maailmannäyttelyn ja Peking-Shanghai-suurnopeusradan. CDB on auttanut kiinalaisia suuryrityksiä kasvamaan, näihin lukeutuvat muiden muassa PetroChina, Sinopec, China Minmetals, Huawei ja ZTE. CDB:n lainakannassa on myös matalatuloisten asuntorakentamisen lainoja sekä opintolainoja.
Nyrkkeily kesäolympialaisissa 2020 – miesten 75 kg

Miesten 75 kg painoluokka nyrkkeilyssä Tokion olympialaisissa 2020 kilpaillaan 25. heinäkuuta – 7. elokuuta 2021 Kokugikan Arenalla. Kilpailuun osallistuu 24 nyrkkeilijää.
Karsinnat

Eri maanosille on myönnetty eri määrä paikkoja olympiaturnaukseen. Euroopan karsintaturnauksesta olympialaisiin pääsee kuusi urheilijaa, Afrikasta kolme, Amerikasta neljä ja Aasian ja Oseanian yhteisestä turnauksesta viisi urheilijaa. Yhdestä maasta voi osallistua vain yksi nyrkkeilijä. Neljä paikkaa jaetaan rankingpisteiden perusteella siten, että jokaisen maantieteellisen alueen paras urheilija, jonka maalla ei ole vielä edustusta kyseisessä painoluokassa, pääsee kisoihin. Isäntämaa Japanille on taattu neljä paikkaa miesten turnauksissa pois lukien kaksi suurinta painoluokkaa. Jos Japani saa urheilijat jo muiden karsintojen kautta, ei Japani saa ylimääräistä urheilijaa painoluokkaan. Tämän lisäksi olympiaturnaukseen kutsutaan yksi urheilija.
| Karsintatapa | Ajankohta | Paikat | Nyrkkeilijä(t) |
| --- | --- | --- | --- |
| Isäntämaa |  | 1 |  Yuito Moriwaki (JPN) |
| Afrikka | 20.–29. helmikuuta 2020 | 3 |  Younes Nemouchi (ALG)    David Tshama (COD)    Wilfried Ntsengue (CMR) |
| Aasia/Oseania | 3.–11. maaliskuuta 2020 | 5 |  Eumir Marcial (PHI)    Abilkhan Amankul (KAZ)    Ashish Kumar (IND)    Tuohetaerbieke Tanglatihan (CHN)    Shahin Mousavi (IRI) |
| Amerikka | 6.–13. toukokuuta 2021 | 4 |  Hebert Conceição (BRA)    Euri Cedeño (DOM)    Francisco Verón (ARG)    Aaron Prince (TRI) |
| Eurooppa | 14.–16. maaliskuuta 2020   4.–8. kesäkuuta 2021 | 6 |  Gleb Bakshi (OAR)    Andrej Csemez (SVK)    Arman Darchinyan (ARM)    Oleksandr Khyzhniak (UKR)    Vitali Bandarenka (BLR)    Giorgi Kharabadze (GEO) |
| Ranking | 14. kesäkuuta 2021 | 4 |  Kavuma David Ssemujju (UGA)    Fanat Kakhramonov (UZB)    Troy Isley (USA)    Adam Chartoi (SWE) |
| Kutsu |  | 2 |  Eldric Sella Rodríguez (EOR)    Darrelle Valsaint Jr (HAI) |

Kilpailun mitalien jako
Olavi Luoto

Tapio Olavi Luoto (2. tammikuuta 1927 Helsinki – 15. helmikuuta 2017) oli suomalainen keskimatkojen juoksija. Luoto edusti urallaan Helsingin Kullervoa.
Luoto osallistui Lontoon olympialaisiin 1948. Hän oli 1 500 metrin juoksussa alkueränsä viides, eikä päässyt loppukilpailuun.
Kalevan kisoissa Luoto saavutti 1 500 metrillä pronssia vuonna 1948. Luoto edusti 1 500 metrillä Suomea maaotteluissa vuosina 1947 ja 1949.
Henkilökohtaiset ennätykset > Ulkoradat

| Laji | Tulos | Paikka | Päivä |
| --- | --- | --- | --- |
| 800 m | 1.55,4h | Helsinki | 10. kesäkuuta 1948 |
| 1 500 m | 3.53,8h | Helsinki | 9. heinäkuuta 1948 |
Lähde
Desperado (yhtye)

| Desperado> Tiedot |
| --- | --- |
Toiminnassa:  1988–2006
Tyylilaji:  rock
Kotipaikka:  Yhdysvallat
Laulukieli:  englanti
Jäsenet:  Dee Snider, laulu   Bernie Torme, kitara   Mark Russel, basso   Clive Burr, rummut  
Infobox OKNimi-testi OK: 
Desperado oli yhdysvaltalainen rockmusiikkia esittänyt yhtye, jonka laulaja Dee Snider perusti vuonna 1988. Sniderin ohella yhtyeen alkuperäisen kokoonpanon muodostivat kitaristi Bernie Tormé, basisti Marc Russell ja rumpali Clive Burr. Yhtye nauhoitti ensimmäisen studioalbuminsa Bloodied, but Unbowed vuonna 1988 ja levy-yhtiö Elektra Recordsin oli määrä julkaista albumi piakkoin sen valmistumisen jälkeen, mutta sen sijaan yhtiö jätti albumin julkaisematta. Albumi julkaistiin virallisesti ensimmäistä kertaa vasta vuonna 1996 levy-yhtiö Destroyer Recordsin avustuksella kahdella uudella kappaleella vahvistettuna.
Bloodied, but Unbowed julkaistiin alkuperäisessä muodossaan, 11 kappaleen mittaisena, vuonna 2006 nimellä Ace. Ennen albumin virallista julkaisua se oli levinnyt jo vuosia epävirallisena bootleg-nauhoitteena.
Yhtye ei ole enää aktiivinen. Rumpali Clive Burr sairastui 2000-luvun alussa MS-tautiin, johon hän kuoli vuoden 2013 keväällä. Dee Snider vaikuttaa tätä nykyä paluun tehneen Twisted Sisterin laulajana, Bernie Tormé sooloartistina ja säveltäjänä ja Marc Russell on levyttänyt sooloartistina.
Diskografia

Bloodied, but Unbowed (1996)
Ace (2006)
Kokoonpano

Dee Snider - laulu
Bernie Tormé - soolo- ja rytmikitara
Marc Russell - basso
Clive Burr - rummut
Desperados 2: Cooper’s Revenge

| Desperados 2: Cooper’s Revenge |
| --- | --- |

Kehittäjä:  Spellbound Entertainment
Julkaisija:  Atari
Jakelija:  THQ Nordic, Steam, Humble Store ja GOG.com
Suunnittelija:  Armin Gessert
Pelisarja:  Desperados
Julkaistu:  2006
Lajityyppi:  reaaliaikainen strategiapeli
Pelimuoto:  yksinpeli
Ikäluokitus:  PEGI: 12
Alusta:  Microsoft Windows
Jakelumuoto:  DVD-ROM
Lisää peliartikkeleitaVideopelien teemasivulla
Infobox OK   : 
Desperados 2: Cooper’s Revenge on Spellbound Entertainmentin kehittämä ja Atarin vuonna 2006 julkaisema reaaliaikainen strategiapeli, joka on jatko-osa Desperados: Wanted Dead or Alivelle.
Peli on jakanut pelaajien mielipiteitä muun muassa siksi, että pelattavuus on saattanut olla monille vaikeaa oppia. Pelille on myös julkaistu jatko-osa nimeltä Helldorado.
Jatko-osa on grafiikoiltaan täysin kolmiulotteinen. Pelissä on myös uusi intiaanihahmo, Hawkeye. Peliä voi pelata joko lintuperspektiivistä tai kolmannesta persoonasta.
Pelissä on tavoitteena päästä tehtäviä läpi usein hyvin haastavissa kentissä. Ideana ei tässä ole suora rynnäkkö, vaan tarkkaan suunniteltu taktiikka. Pelissä on viisi eri aluetta.
Hahmot

Jokaisella pelin sankarilla on tiettjä erikoistaitoja.
John Cooperilla on puukko, jolla hän voi äänettömästi puukottaa viholliset kuoliaaksi. Puukon heittäminen on myös mahdollista. Hänellä on myös musiikkia soittava taskukello, jolla voi houkutella vihollisia etsimään musiikin lähdettä. Cooperilla on myös Colt-pistooli.
Arthur McCoy (Doc) on lääkäri ja hänellä on pitkälle kantava Buntline-pistooli, sekä mahdollisuus parantaa haavoittuneita ystäviään. Hänellä on lääkärinlaukussaan kiikaritähtäin ja erikoisvalmisteisia panoksia, joilla hän voi koota pistoolistaan tarkan ja pitkänkantaman tarkkuuskiväärin. Hänellä on myös heitettäviä tainnutuskaasupulloja.
Kate O’Hara, pelin ainoa nainen kuudesta sankarista ja John Cooperin tyttöystävä, voi vietellä vihollisia mukaansa. Vietellyt viholliset seuraavat häntä tai he tappelevat hänestä. Hänellä on puuteria, jota hän voi puhaltaa vihollistensa kasvoille sokastakseen heidät ja hän voi herättää huomiota näyttelemällä pyörtyvänsä. Hänellä on myös tuliaseena kolmipiippuinen Derringer.
Samuel Williams on pelin räjähdeasiantuntija. Hänellä on heitettäviä dynamiittipötköjä ja dynamiittipakkaus, jolla voi räjäyttää rakennuksia, esteitä yms.. Sam voi jättää maahan nitroglyseriinillä täytettyjä purkkeja, jotka räjähtävät niitä ampumalla tai vihollisen potkaistessa niitä. Tuliaseena hänellä on Winchester-kivääri.
Pablo Sanchez on vahva meksikolainen bandiitti. Hänen aseenaan on kaksipiippuinen katkaistu haulikko. Muina varusteita hänellä on karhunraudat (jonka Sanchez voi jättää maahan ja jos vihollinen astuu siihen hän kuolee), tequila-pullo (alkoholijuoma, jolla viholliset juottavat itsensä humalaan tai vihollisjoukko taistelee pullosta), ja mahdollisuus heittää kiviä. Joskus Pablo saa käsiinsä Gatling-konekiväärin (tehokas sarjatuliase).
Hawkeye on White Wolf-intiaaniheimon päällikön poika. Aseina hänellä on Tomahawk-kirves, jousipyssy ja taitoina sotahuuto ja haavoittuneiden ystäviensä parannus.
John, Sanchez ja Hawkeye osaavat kantaa kuolleita tai pyörtyneitä hahmoja (vihollisia, siviilejä ja sankareita), mutta Doc, Kate ja Sam osaavat sitoa pyörtyneitä (vihollisia ja siviilejä).
Aiheesta muualla

Desperados 2: Cooper's Revenge MobyGamesissa (englanniksi)
Peliarvostelu (Arkistoitu – Internet Archive)
8½

| 8½ |
| --- | --- |
 Alkuperäinen elokuvajuliste
Ohjaaja:  Federico Fellini
Käsikirjoittaja:  Federico Fellini, Ennio Flaiano, Tullio Pinelli, Brunello Rondi
Tuottaja:  Angelo Rizzoli
Säveltäjä:  Nino Rota
Kuvaaja:  Gianni di Venanzo
Leikkaaja:  Leo Cattozzo
Tuotantosuunnittelija:  Piero Gherardi
Pukusuunnittelija:  Piero Gherardi
Lavastaja:  Piero Gherardi
Pääosat:  Marcello Mastroianni, Claudia Cardinale, Anouk Aimée, Sandra Milo
Valmistustiedot
Valmistusmaa:  Italia
Tuotantoyhtiö:  Cineriz, Francinex
Levittäjä:  Cineriz Netflix Fandango at Home (käännä suomeksi)
Ensi-ilta:  Italia 14. helmikuuta 1963 Suomi 27. syyskuuta 1963
Kesto:  138 minuuttia
Alkuperäiskieli:  italia
Aiheesta muualla
IMDb 
Elonet
AllMovie
Infobox OKNimi-testi OK: 
8½ (myös Fellinin 8½, ital. Otto e mezzo) on Federico Fellinin ohjaama elokuva vuodelta 1963.
Elokuvan nimi viittaa siihen, että ennen elokuvaa 8½ Fellini oli tehnyt seitsemän ja puoli elokuvaa ohjaajana, kun kaksi lyhytelokuvaa ja yhteistyöelokuva Alberto Lattuadan kanssa lasketaan puolikkaiksi elokuviksi.
8½ sai kaksi Oscar-palkintoa: parhaan ulkomaisen elokuvan Oscarin ja parhaan puvustuksen Oscarin. Elokuvaa pidetään vaikutusvaltaisena klassikkona, British Film Instituten äänestyksessä se valittiin vuonna 2002 kaikkien aikojen kolmanneksi parhaaksi elokuvaksi. Vuonna 2018 BBC:n kansainvälinen asiantuntijaraati äänesti sen kaikkien aikojen seitsemänneksi parhaaksi ei-englanninkieliseksi elokuvaksi.
Käsikirjoituksen laativat Fellinin kanssa Tullio Pinelli, Ennio Flaiano ja Brunello Rondi, ja pääosaa, tunnettua italialaista elokuvaohjaajaa Guido Anselmia, näyttelee Marcello Mastroianni. Elokuva on mustavalkoinen, ja sen on kuvannut Gianni di Venanzo. Puvustus ja lavastus ovat Piero Gherardin ja  musiikki on Nino Rotan, joka on säveltänyt musiikin lähes kaikkiin muihinkin Fellinin elokuviin.
Juoni

Tunnettu italialainen elokuvaohjaaja Guido Anselmi kärsii "ohjaajan blokista". Jumittuneena uuteen tieteiselokuvaan, keskellä taiteellisia ja aviollisia vaikeuksia hän on kadottanut mielenkiinnon työhön. Samalla kun hän ponnistelee puolinaisesti elokuvan kimpussa, hänen muistoihinsa ja mielikuviinsa nousee menneisyydestä takaumia ja unia, jotka usein sekoittuvat todellisuuteen. Tarinaan kutoutuu verhottuja Fellinin omaelämäkerrallisia viittauksia.
Näyttelijät

| 0 | 1 | 2 |
| --- | --- | --- |
|  Marcello Mastroianni   | … |   Guido Anselmi, elokuvaohjaaja   |
|  Anouk Aimée   | … |   Luisa Anselmi, Guidon vaimo   |
|  Rossella Falk   | … |   Rossella, Luisan paras ystävä ja Guidon uskottu   |
|  Sandra Milo   | … |   Carla, Guidon rakastajatar   |
|  Claudia Cardinale   | … |   Claudia, tähti jota Guido pitää ihannenaisena   |
|  Guido Alberti   | … |   Pace, elokuvatuottaja   |
|  Mario Conocchia   | … |   Mario Conocchia, Guidon tuotantoassistentti   |
|  Bruno Agostini   | … |   Bruno Agostini, tuotantopäällikkö    |
|  Cesarino Miceli Picardi   | … |   Cesarino, tuotannon valvoja   |
|  Jean Rougeul   | … |   Carini Daumier, elokuvakriitikko   |
|  Mario Pisu   | … |   Mario Mezzabotta, Guidon ystävä   |
|  Barbara Steele   | … |   Gloria Morin, Mezzabottan uusi nuori vaimo   |
|  Madeleine LeBeau   | … |   Madeleine, ranskalainen näyttelijä   |
|  Caterina Boratto   | … |   salaperäinen nainen hotellissa   |
|  Eddra Gale   | … |   La Saraghina, prostituoitu   |
|  Eugene Walter   | … |   amerikkalainen toimittaja   |
Tuotanto

Kun kuvaukset alkoivat 9. toukokuuta 1962, Eugene Walter muistelee Fellinin ottaneen ”pienen palan ruskeaa paperia” ja liimanneen sen lähelle kameran tähtäintä. Siinä luki: ”Ricordati che è un film comico” (”Muista, että tämä on komedia”). 8½ kuvattiin 35 millimetrin filmille, ja esitettäessä käytettiin kuvasuhdetta 1,85:1.
Kuten tuon ajan italialaisissa elokuvissa oli tapana, äänitys tehtiin jälkikäteen. Fellinille mieluisan tekniikan mukaisesti monet vuorosanat kirjoitettiin vasta jälkituotannon aikana, ja itse kuvauksissa näyttelijät esittivät satunnaisia vuorosanoja. Tässä elokuvassa näyttelijä Claudia Cardinale sai ensimmäisen kerran äänittää omat vuorosanansa, sillä aiemmin hänen ääntään oli pidetty liian käheänä eikä pidetty hyvänä, että se yhdistyi tunisialaiseen korostukseen.
Syyskuussa 1962 Fellini kuvasi elokuvalle alkuperäisen käsikirjoituksen mukaisen lopun: Guido ja hänen vaimonsa istuvat junan ravintolavaunussa matkalla Roomaan. Ajatuksiinsa vaipunut Guido kohottaa katseensa, ja junan ajaessa tunneliin hän näkee elokuvansa henkilöiden hymyilevän hänelle monitulkintaisesti. Fellini kuvasi myös toisen lopun avaruusaluksessa rannalla iltaruskon aikaan, mutta sitä oli tarkoitus käyttää vain markkinoinnissa. Yhdessä muiden käsikirjoittajien kanssa hän kuitenkin totesi, että tämä osuus olisi elokuvalle harmonisempi ja hienompi päätös.